ધો.૧૧ સાયન્સમાં પ્રવેશ માટે 29 મેથી પ્રવેશ કાર્યવાહીનો પ્રારંભ થશે. પ્રથમ દિવસે શાળાઓ પોતાની સ્કૂલના વિદ્યાર્થીઓની મેરિટ યાદી જાહેર કરશે. ત્યાર બાદ અન્ય સ્કૂલના વિદ્યાર્થીઓની પ્રવેશ કાર્યવાહી શરૂ કરશે. અન્ય સ્કૂલના વિદ્યાર્થીઓ માટે 29 મેથી 31 મે સુધી ફોર્મનું વિતરણ થશે અને ત્રણ પ્રવેશ યાદી બહાર પાડી કાર્યવાહી પૂર્ણ કરાશે. અનામત કક્ષાના વિદ્યાર્થીઓ માટે 11 જૂન અને 12 જૂનના રોજ ફોર્મનું વિતરણ થશે. સાયન્સમાં પ્રવેશ કાર્યવાહી પૂર્ણ થયા બાદ 19 જૂનથી શૈક્ષણિક સત્રનો પ્રારંભ થશે. સાયન્સમાં પ્રવેશ માટે અગાઉ બિનઅનામત કેટેગરી માટે 50 ટકા અને અનામત કેટેગરી માટે 40 ટકા માર્કની જોગવાઈ રદ કરાઈ છે. જેથી હવે ધો.10માં પાસ કોઈ પણ વિદ્યાર્થી સાયન્સમાં પ્રવેશ માટે લાયક ગણાશે.